Kirkesola har sin fysioterapiutdannelse fra New York University i 1972. Etter tre år som fysioterapeut på Elmhurst General Hospital i New York City flyttet han tilbake til Norge og startet privat praksis i Kristiansand i 1975. Sammen med fire terapeuter etablerte han Sørlandets Fysikalske Institutt i 1981. Han tok videreutdannelse i manuell terapi og ble sertifisert som manuellterapeut i 1984. I 1991 ble han sertifisert som spesialist i manuell terapi og senere også sertifisert som lærer i manuell terapi av Norske Fysioterapeuters Forbund. I 1997 ble han engasjert som konsulent på heltid av Redcord AS (tidligere kalt Nordisk Terapi) for å utvikle behandlings- og treningsmetoder med bruk av slyngesystemet Redcord (tidligere kalt TerapiMaster). Han har vært sentral i utviklingen av S-E-T (Sling Exercise Therapy) og behandlingsmetoden Neurac (Neuromuscular Activation) i selskapet Redcord. Siden 2005 har han vært ansatt i firmaet Redcord AS som fagansvarlig ved Redcord Clinic i Oslo, hvor han behandler pasienter med muskelskjelettplager og videreutvikler Neurac-metoden.